Борис Младенов-Young
Когато болните изпращам вкъщи…

chitanka.info

Когато болните изпращам вкъщи,

от болестта напълно оздравяли,

напътствия им давам вездесъщи

да спазват някои важни ритуали.

Но всичко вече обяснил подробно,

приел за благодарност жест заслужен,

се чувствам често крайно неудобно,

ако контролен преглед не е нужен,

„Довиждане“ да кажа на раздяла.

Какво излиза? Че им пожелавам,

отново да ги видя… като болни!

Ала и „Сбогом“ би им прозвучала,

че „безнадеждни“ тъй ги обявявам…

Не ще са в двата случая доволни!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.